Document ID: 31988R1913

*****
ΚΑΝΟΝΙΣΜΟΣ (ΕΟΚ) αριθ. 1913/88 ΤΗΣ ΕΠΙΤΡΟΠΗΣ
της 30ής Ιουνίου 1988
σχετικά με συντηρητικά μέτρα στον τομέα των οπωροκηπευτικών, όσον αφορά τα κουνουπίδια, τις τομάτες, τα ροδάκινα, τα νεκταρίνια, τα βερίκοκα, τα λεμόνια, τις μελιτζάνες και τα αχλάδια για τον Ιούλιο 1988
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 5 και 155,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1117/88 (2),
Εκτιμώντας:
ότι, σύμφωνα με το άρθρο 16 παράγραφος 1 του κανονισμού (ΕΟΚ) αριθ. 1035/72, πρέπει, για καθένα από τα προϊόντα που αναφέρονται στο παράρτημα ΙΙ του εν λόγω κανονισμού και για κάθε περίοδο εμπορίας, να καθορισθεί μια τιμή βάσεως και μια τιμή αγοράς· ότι η εμπορία των εν λόγω προϊόντων που συγκομίζονται κατά τη διάρκεια μιας συγκεκριμένης περιόδου παραγωγής εκτείνεται, όσον αφορά:
- τα κουνουπίδια, από τον Μάιο έως τον Απρίλιο του επόμενου έτους,
- τις τομάτες και τις μελιτζάνες, από τον Ιανουάριο έως τον Δεκέμβριο,
- τα ροδάκινα, τα νεκταρίνια (συμπεριλαμβανομένων και των brugnons), από τον Μάιο έως τον Οκτώβριο,
- τα βερίκοκα, από τον Μάιο έως τον Αύγουστο,
- τα λεμόνια και τα αχλάδια, από τον Ιούνιο έως τον Μάιο του επόμενου έτους·
ότι για τα προϊόντα αυτά η Επιτροπή υπέβαλε στο Συμβούλιο τις κατάλληλες προτάσεις που αποσκοπούν στον καθορισμό των τιμών· ότι το Συμβούλιο, παρά τις επανειλημμένες προσπάθειες που ανελήφθησαν από την Επιτροπή και παρά την ύπαρξη μιας μεγάλης πλειοψηφίας υπέρ των προτάσεων της Επιτροπής, δεν ενέκρινε μέχρι σήμερα τις τιμές βάσεως και τις τιμές αγοράς που εφαρμόζονται από την 1η Ιουλίου 1988· ότι η Επιτροπή, σε εφαρμογή των αποστολών που της έχουν ανατεθεί από τη συνθήκη, οδηγείται με τον τρόπο αυτό να λάβει τα απαραίτητα μεταβατικά μέτρα για να εξασφαλισθεί η συνέχιστη της λειτουργίας της κοινής γεωργικής πολιτικής στον τομέα των εν λόγω οπωροκηπευτικών· ότι τα μέτρα αυτά λαμβάνονται συντηρητικά και δεν προδικάζουν τις αποφάσεις των τιμών του Συμβουλίου για την περίοδο 1988/89·
ότι, βάσει των συντηρητικών αυτών μέτρων, είναι σκόπιμο να εξασφαλισθεί η συνέχιση του καθεστώτος των παρεμβάσεων που προβλέπεται στα άρθρα 15 και 19 του προαναφερόμενου κανονισμού (ΕΟΚ) αριθ. 1035/72· ότι για το σκοπό αυτό είναι σκόπιμο να καθορισθούν για τον Ιούλιο 1988 τα ποσά που θα πρέπει να ληφθούν υπόψη ως στοιχεία του υπολογισμού για τον καθορισμό των τιμών στις οποίες πραγματοποιούνται οι προαναφερθείσες ενέργειες παρεμβάσεως· ότι τα ποσά τα οποία λαμβάνονται με τον τρόπο αυτό αντιστοιχούν στο επίπεδο των τιμών βάσεως και των τιμών αγοράς που θεσπίσθηκαν από την Επιτροπή στις προτάσεις της προς το Συμβούλιο για τον καθορισμό των τιμών που θα καθορισθούν για την περίοδο 1988/89· ότι τα ποσά που αντιστοιχούν στα επίπεδα των τιμών που ισχύουν κατά τη διάρκεια της περιόδου 1987/88, με εξαίρεση τις τιμές που ελήφθησαν υπόψη για τα νεκταρίνια (συμπεριλαμβανομένων και των brugnons), προϊόντα για τα οποία το καθεστώς των τιμών και των παρεμβάσεων εφαρμόζεται από την περίοδο 1988·
ότι επιτρέπεται στην Ισπανία κατά την πρώτη φάση και στην Πορτογαλία κατά το πρώτο στάδιο να διατηρήσουν, στον τομέα των οπωροκηπευτικών, τη ρύθμιση που ίσχυε υπό το προηγούμενο εθνικό καθεστώς όσον αφορά την οργάνωση της εσωτερικής αγοράς, τηρουμένων των προϋποθέσεων που προβλέπονται αντιστοίχως στα άρθρα 133 έως 135 και 262 έως 265 της πράξης προσχώρησης· ότι, κατά συνέπεια, τα ποσά που καθορίζονται στον παρόντα κανονισμό ισχύουν μόνον για την Κοινότητα με τη σύνθεσή της στις 31 Δεκεμβρίου 1985,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι ενέργειες παρεμβάσεως που προβλέπονται στα άρθρα 15 και 19 του κανονισμού (ΕΟΚ) αριθ. 1035/72 πραγματοποιούνται σε τιμές που καθορίζονται με βάση τα ακόλουθα ποσά:
1. Για τα κουνουπίδια, για την περίοδο από 1 έως 31 Ιουλίου 1988:
- βάσει της τιμής βάσεως: 22,18 ECU/100 χιλιόγραμμα καθαρού βάρους,
- βάσει της τιμής αγοράς: 9,55 ECU/100 χιλιόγραμμα καθαρού βάρους.
Τα ποσά αυτά αναφέρονται σε κουνουπίδια «με φύλλα κομμένα σε στεφάνη» της ποιοτικής κατηγορίας Ι, που παρουσιάζονται σε συσκευασία.
2. Για τις τομάτες, για την περίοδο από 1 έως 31 Ιουλίου 1988:
- βάσει της τιμής βάσεως: 23,38 ECU/100 χιλιόγραμμα καθαρού βάρους,
- βάσει της τιμής αγοράς: 8,68 ECU/100 χιλιόγραμμα καθαρού βάρους.
Οι τιμές αυτές αναφέρονται στις «στρογγυλές» τομάτες και στις τομάτες «με ραβδώσεις» της ποιοτικής κατηγορίας Ι, μεγέθους 57 έως 67 χιλιοστών, που παρουσιάζονται σε συσκευασία.
3. Για τα ροδάκινα (μη περιλαμβανομένων των brugnons και των νεκταρινιών) για την περίοδο από 1 έως 31 Ιουλίου 1988:
- βάσει της τιμής βάσεως: 42,99 ECU/100 χιλιόγραμμα καθαρού βάρους,
- βάσει της τιμής αγοράς: 24,08 ECU/100 χιλιόγραμμα καθαρού βάρους.
Οι τιμές αυτές αναφέρονται σε ροδάκινα των ποικιλιών Amsden, Cardinal, Charles Ingouf, Dixired, Jeronimo, J.H. Hale, Merril Gemfree, Michelini, Red Haven, San Lorenzo, Springcrest και Springtime, της ποιοτικής κατηγορίας Ι, μεγέθους 61 έως 67 χιλιοστών, που παρουσιάζονται σε συσκευασία.
4. Για τα νεκταρίνια (συμπεριλαμβανομένων και των brugnons) για την περίοδο από 1 έως 31 Ιουλίου 1988:
- βάσει της τιμής βάσεως: 54,79 ECU/100 χιλιόγραμμα καθαρού βάρους,
- βάσει της τιμής αγοράς: 26,30 ECU/100 χιλιόγραμμα καθαρού βάρους.
Οι τιμές αυτές αναφέρονται σε νεκταρίνια των ποικιλιών Armking, Crimsongold, Early Sungrand, Fantasia, Indenpendence, May Grand, Nectared, Snow Queeen και Starkredgold, ποιοτικής κατηγορίας Ι, μεγέθους 61 έως 67 χιλιοστών που παρουσιάζονται σε συσκευασία.
5. Για τα βερίκοκα, για την περίοδο από 1 έως 31 Ιουλίου 1988:
- βάσει της τιμής βάσεως: 41,75 ECU/100 χιλιόγραμμα καθαρού βάρους,
- βάσει της τιμής αγοράς: 23,78 ECU/100 χιλιόγραμμα καθαρού βάρους.
Οι τιμές αυτές αναφέρονται στα βερίκοκα της ποιοτικής κατηγορίας Ι, μεγέθους μεγαλύτερου από 30 χιλιοστά, που παρουσιάζονται σε συσκευασία.
6. Για τα λεμόνια, για την περίοδο από 1 έως 31 Ιουλίου 1988:
- βάσει της τιμής βάσεως: 44,73 ECU/100 χιλιόγραμμα καθαρού βάρους,
- βάσει της τιμής αγοράς: 26,32 ECU/100 χιλιόγραμμα καθαρού βάρους.
Οι τιμές αυτές αναφέροντες στα λεμόνια της ποιοτικής κατηγορίας Ι, μεγέθους 53 έως 62 χιλιοστών, που παρουσιάζονται σε συσκευασία.
7. Για τις μελιτζάνες, για την περίοδο από 1 έως 31 Ιουλίου 1988:
- βάσει της τιμής βάσεως: 17,77 ECU/100 χιλιόγραμμα καθαρού βάρους,
- βάσει της τιμής αγοράς: 7,12 ECU/100 χιλιόγραμμα καθαρού βάρους.
Οι τιμές αυτές αναφέρονται σε μελιτζάνες:
- επιμήκεις της ποιοτικής κατηγορίας Ι, μεγέθους μεγαλύτερου από 40 χιλιοστά,
- σφαιρικές, της ποιοτικής κατηγορίας Ι, μεγέθους μεγαλύτερου από 70 χιλιοστά,
που παρουσιάζονται σε συσκευασία.
8. Για τα αχλάδια (εκτός από τα αχλάδια για παρασκευή απίτη), για την περίοδο από 1 έως 31 Ιουλίου 1988:
- βάσει της τιμής βάσεως: 28,67 ECU/100 χιλιόγραμμα καθαρού βάρους,
- βάσει της τιμής αγοράς: 14,75 ECU/100 χιλιόγραμμα καθαρού βάρους.
Οι τιμές αυτές αναφέρονται:
- στα αχλάδια των ποικιλιών Beurre Hardy, Bon Chretien Williams, Conference, Coscia (Ercolini), Crystallis (Beurre Napoleon, Blanquilla, Tsakonika), Dr. Jules Guyot (Limonera), της ποιοτικής κατηγορίας Ι, μεγέθους ίσου ή μεγαλύτερου από 60 χιλιοστά,
- στα αχλάδια της ποικιλίας Empereur Alexandre (Kaiser Alexandre Bosc), της ποιοτικής κατηγορίας Ι, μεγέθους ίσου ή μεγαλύτερου από 70 χιλιοστά, που παρουσιάζονται σε συσκευασία.
Σημείωση: Οι τιμές που αναφέρονται δεν περιλαμβάνουν την επίπτωση του κόστους συσκευασίας με την οποία παρουσιάζεται το προϊόν.
Άρθρο 2
Ο παρών κανονισμός αρχίζει να ισχύει την 1η Ιουλίου 1988.
Οι διατάξεις του παρόντος κανονισμού εφαρμόζονται με την επιφύλαξη των αποφάσεων που θα θεσπισθούν από το Συμβούλιο, σύμφωνα με το άρθρο 16 παράγραφος 1 του κανονισμού (ΕΟΚ) αριθ. 1035/72.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Ιουνίου 1988.

Labels: 2
17